Kihnu
Kihnu (igauņu: Kihnu) vai Ķīļu sala ir sala Rīgas līcī, septītā lielākā Igaunijas sala. Izvietojusies līča ziemeļrietumos, 12 km platais Kihnu šaurums to atdala no Igaunijas kontinentālās daļas krasta pie ieejas Pērnavas līcī. Sala pieder Pērnavas apriņķim, uz tās ir četri nelieli ciemi. Uz salas var nokļūt ar lidmašīnu vai prāmi no Pērnavas vai arī pa ledu ziemā. Ap salu ir 56 mazākas saliņas.